LOGO มหาวิทยาลัย

LOGO บริษัท

**บันทึกข้อตกลงความร่วมมือ**

**โครงการการอุดมศึกษาเพื่ออุตสาหกรรม (Higher Education for Industry: Hi-FI)**

**ภายใต้โครงการเครือข่ายการอุดมศึกษาเพื่ออุตสาหกรรม (Higher Education for Industry Consortium : Hi-FI)**

**ระหว่าง**

**มหาวิทยาลัย ..................................**

**กับ**

**บริษัท .............................. จำกัด**

บันทึกข้อตกลงฉบับนี้ทำขึ้น ณ มหาวิทยาลัย.................. เลขที่............................................   
เมื่อวันที่ ................................... ระหว่าง มหาวิทยาลัย.................... โดย ศาสตราจารย์ ดร. ตำแหน่งคณบดีคณะ ซึ่งได้รับมอบอำนาจจากอธิการบดี มหาวิทยาลัย....................... ตามหนังสือมอบอำนาจฉบับลงวันที่.................................... แนบท้ายบันทึกข้อตกลงฉบับนี้ สำนักงานตั้งอยู่เลขที่ .......................................... ซึ่งต่อไปในบันทึกข้อตกลงนี้จะเรียกว่า **“มหาวิทยาลัย”** ฝ่ายหนึ่ง กับ บริษัท ............................. จำกัด โดย นาย ................................. ตำแหน่ง........................... สำนักงานตั้งอยู่เลขที่............................................. ซึ่งต่อไปในบันทึกข้อตกลงนี้เรียกว่า **“บริษัท”** อีกฝ่ายหนึ่ง

โดยที่ **มหาวิทยาลัย** และ **บริษัท** มีความประสงค์ที่จะร่วมมือกันดำเนินโครงการการอุดมศึกษาเพื่ออุตสาหกรรม (Higher Education for Industry: Hi-FI) ทั้งนี้จากแผนการพัฒนาประเทศไทย 4.0 บนวิสัยทัศน์ที่ว่าเป็นการพัฒนาเพื่อความมั่นคงและยั่งยืน พบว่าวิทยาศาสตร์เป็นวิชาพื้นฐานที่จำเป็นอย่างยิ่งต่อการพัฒนาขีดความสามารถทางวิทยาศาสตร์และเทคโนโลยี ในยุคอุตสาหกรรม ซึ่งเป็นยุคก้าวกระโดดที่ต้องการกำลังคนที่มีความรู้ในหลากหลายด้านและสามารถผสมผสานกันเพื่อเพิ่มความสามารถในการแข่งขันและรองรับกับเทคโนโลยีใหม่ให้กับสถานประกอบการ แต่ระบบการศึกษาในปัจจุบันไม่สามารถผลิตกำลังคนที่มีทักษะตรงตามความต้องการได้ในทันทีภายหลังจากสำเร็จการศึกษา ทำให้สถานประกอบการประสบปัญหาการขาดแคลนกำลังคนที่มีความรู้ความสามารถและทักษะเฉพาะด้าน โดยเฉพาะบุคลากรระดับผู้ช่วยผู้จัดการระดับกลาง (Middle Assistant Manager /Engineer) ที่มีความรู้ทั้งด้านกระบวนการผลิตอุตสาหกรรม (Production Process) และการบริหารจัดการเทคโนโลยี (Technology Management) ทำให้ยากต่อการสร้างนวัตกรรมผลิตภัณฑ์และกระบวนการ (Product-Process of Innovation) ในด้านสังคมและวัฒนธรรม พบว่าคนรุ่นใหม่มีแนวคิด และทัศนคติในการทำงานแตกต่างจากเดิม มองหาโอกาสและความท้าทายมากขึ้น ทำให้การทำงานแบบดั้งเดิมในระบบที่เป็นการแยกส่วน มองไม่เห็นความเชื่อมโยงทั้งกระบวนการและใช้เวลานานในการเรียนรู้ด้วยตนเองเพื่อสร้างความชำนาญ ไม่เป็นที่สนใจของคนรุ่นใหม่ เกิดปัญหาการเปลี่ยนงานในระยะเวลา 1-2 ปีแรกสูง ทำให้ผู้ประกอบการมีต้นทุนในการพัฒนากำลังคนสูงขึ้น ดังนั้นหากสามารถพัฒนารูปแบบความเชื่อมโยงระหว่างอุตสาหกรรมและการพัฒนากำลังคนด้านวิทยาศาสตร์ เทคโนโลยีและนวัตกรรม อย่างเป็นระบบที่เข้ากันได้อย่างพอดี ทั้งในด้านทัศนคติการทำงาน และระบบที่ทำให้เกิดการพัฒนาทักษะไปพร้อมกันจะสามารถลดปัญหาเหล่านี้ได้ในระดับประเทศ โดยในขั้นแรกจำเป็นต้องกำหนดจุดเริ่มต้นในการแก้ปัญหาด้านกำลังคนของภาคอุตสาหกรรมร่วมกับมหาวิทยาลัยอย่างชัดเจนและเป็นขั้นตอน เกิดเป็นระบบที่มีความต่อเนื่องของวงรอบการแก้ปัญหา โดยเริ่มจากการใช้โจทย์ปัญหาจริงที่เกิดขึ้นในอุตสาหกรรมในการทำงานร่วมกันกับมหาวิทยาลัย เพื่อทำงานร่วมกับอุตสาหกรรมด้วยงานที่มีอยู่ในสถานประกอบการ ซึ่งการดำเนินงานในรูปแบบใหม่นี้ ถือเป็นการสร้างรูปแบบการดำเนินงานร่วมกัน โดยมีบริษัทหรือสถานประกอบการหรือภาคเอกชนเป็นผู้ดำเนินการหลัก ส่งผลให้ประเทศไทยมีความมั่นคงด้านกำลังคนและอุตสาหกรรมการผลิต อันนำไปสู่ระบบนวัตกรรมที่เข้มแข็งของประเทศไทย

มหาวิทยาลัย และ บริษัท จึงได้ตกลงทำบันทึกข้อตกลงกันดังต่อไปนี้

1. **วัตถุประสงค์**

1.1 เพื่อพัฒนากำลังคนในอุตสาหกรรม โดยเฉพาะอย่างยิ่งในการแก้ปัญหาบุคลากรในอุตสาหกรรมระดับกลาง (Middle Manager) อันเป็นรากฐานของการสร้างนวัตกรรมในอุตสาหกรรม

1.2 ส่งเสริมความร่วมมือเชิงลึกในการร่วมกันพัฒนากำลังคนทางวิทยาศาสตร์และเทคโนโลยีในอุตสาหกรรม ระหว่างสถานประกอบการและสถาบันการศึกษา

1.3 เพื่อพัฒนากระบวนการสร้างนวัตกรรมผลิตภัณฑ์และกระบวนการ (Product-Process of Innovation) ในภาคอุตสาหกรรมให้เกิดขึ้นอย่างยั่งยืน

1.4 เพื่อสร้างองค์ความรู้ใหม่ด้านอุตสาหกรรม และการผลิตที่เป็นพื้นฐานต่อการพัฒนาวิทยาศาสตร์ เทคโนโลยีและนวัตกรรมของชาติ

1. **ขอบเขตความร่วมมือ**
   1. **มหาวิทยาลัย**
      1. จัดหาผู้เชี่ยวชาญ เพื่อประสานงานกับบริษัทในการเข้าเยี่ยมบริษัท (Site visit และ Group Discussion) เพื่อทราบความต้องการและนำมาพัฒนาจัดทำข้อเสนอการดำเนินงานร่วมกันในรูปแบบโครงการการอุดมศึกษาเพื่ออุตสาหกรรม (Higher Education for Industry: Hi-FI) ทั้งนี้อาจทำเป็นข้อเสนอโครงการหรือข้อเสนอโครงการย่อยตามความเหมาะสม โดยเป็นความเห็นร่วมกันระหว่าง มหาวิทยาลัย และ บริษัท
      2. ร่วมกับบริษัทในฐานะผู้เชี่ยวชาญด้านเทคนิค ที่ทำหน้าที่ให้ความช่วยเหลือด้านการเพิ่มประสิทธิภาพการผลิต การวิจัยและพัฒนา ผ่านการเข้าไปให้คำปรึกษาและแก้ไขปัญหาในบริษัท และร่วมกับบริษัทในการพัฒนาและจัดทำข้อเสนอโครงการ เพื่อขอรับการสนับสนุนงบประมาณจากสำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรม (สป.อว.) กระทรวงการอุดมศึกษา วิทยาศาสตร์ วิจัยและนวัตกรรม (อว.) โดยสามารถให้การสนับสนุนในส่วนของค่าใช้จ่ายโครงการไม่เกินร้อยละ 50 ภายใต้วงเงินสูงสุดไม่เกิน 600,000 บาทต่อโครงการ ทั้งนี้การพิจารณาให้การสนับสนุนเป็นไปตามกฎเกณฑ์และเป็นอำนาจสิทธิขาดของสำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรม (สป.อว.)
      3. กำหนดโครงสร้างบุคลากรและผู้ที่เกี่ยวข้องภายใต้โครงการการอุดมศึกษาเพื่ออุตสาหกรรม (Higher Education for Industry: Hi-FI) ประกอบด้วย ผู้จัดการโครงการ และเจ้าหน้าที่ประสานงาน เพื่อทำหน้าที่ประสานงาน บริหารจัดการร่วมกันระหว่างบริษัทและอาจารย์ที่ปรึกษาวิทยานิพนธ์ของนิสิต Hi-FI และนิสิต Hi-FI (นิสิต Hi-FI หมายถึง นิสิตซึ่งกำลังศึกษาในระดับปริญญาโทในหลักสูตรวิทยาศาสตรมหาบัณฑิต สาขาวิชาวิทยาศาสตร์เพื่ออุตสาหกรรม (หลักสูตรใหม่ พ.ศ. 2562)) ให้สามารถตอบสนองความต้องการของบริษัทและความเข้มแข็งด้านวิชาการผ่านการทำงาน การเรียนและการทำวิจัย ทั้งในมิติด้านกระบวนการ พัฒนาออกแบบผลิตภัณฑ์ (Product Development/Improvement) และในมิติแก้ไข/พัฒนากระบวนการผลิต (Process Improvement) ตามที่บริษัทและมหาวิทยาลัย ร่วมกันกำหนดไว้
      4. ดำเนินการร่วมกับบริษัทในการกำหนดหลักเกณฑ์ คุณสมบัติ ตลอดจนการสอบคัดเลือก เพื่อจัดหานิสิต Hi-FI เข้าร่วมโครงการและปฏิบัติงานในบริษัทเป็นระยะเวลา 24 เดือน
      5. สนับสนุนและส่งเสริมให้นิสิต Hi-FI ปฏิบัติงานในบริษัทตามตำแหน่งงานที่ได้รับมอบหมาย โดยมุ่งเน้นการสร้างประสบการณ์ในการทำงานโดยตรงตลอดระยะเวลาโครงการ
      6. บริหารจัดการด้านการศึกษาระดับปริญญาโทของนิสิต Hi-FI จากการปฏิบัติหน้าที่สู่การถอดบทเรียนและองค์ความรู้ในสถานประกอบการ โดยนับเป็นส่วนหนึ่งของแผนการเรียนภายใต้หลักสูตรของสถานศึกษา
      7. จัดให้อาจารย์ที่ปรึกษาวิทยานิพนธ์ของนิสิต Hi-FI เข้าร่วมการประชุมเป็นประจำทุกเดือนที่บริษัท เพื่อวางแผน เสนอแนะแนวทางการดำเนินงาน และประเมินผลการดำเนินโครงการ อันนำไปสู่เป้าหมายที่สอดคล้องกับความต้องการโครงการและตามความต้องการของบริษัท
      8. ร่วมประเมินผลการดำเนินโครงการในภาพรวม อันนำไปสู่การพัฒนารูปแบบการดำเนินงานร่วมกันอย่างยั่งยืนในด้านการวิจัยและพัฒนานวัตกรรมในบริษัทและขยายผลในวงกว้างสู่การพัฒนาการเรียนการสอนในสถานศึกษาต่อไป
   2. **บริษัท** 
      1. ร่วมประสานงานกับมหาวิทยาลัย ในการเข้าเยี่ยมบริษัท (Site visit และ Group Discussion) เพื่อทราบความต้องการในด้านกระบวนการสร้างนวัตกรรมผลิตภัณฑ์และกระบวนการ (Product-Process of Innovation) และนำมาพัฒนาจัดทำข้อเสนอการดำเนินงานร่วมกันในรูปแบบโครงการการอุดมศึกษาเพื่ออุตสาหกรรม (Higher Education for Industry: Hi-FI) ทั้งนี้อาจทำเป็นข้อเสนอโครงการหรือข้อเสนอโครงการย่อยตามความเหมาะสม โดยเป็นความเห็นร่วมกันระหว่าง บริษัท และมหาวิทยาลัย
      2. ร่วมกับมหาวิทยาลัยในการพัฒนาและจัดทำข้อเสนอโครงการ เพื่อขอรับการสนับสนุนงบประมาณจากเพื่อขอรับการสนับสนุนงบประมาณจากสำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรม (สป.อว.) กระทรวงการอุดมศึกษา วิทยาศาสตร์ วิจัยและนวัตกรรม (อว.) โดยสามารถให้การสนับสนุนในส่วนของค่าใช้จ่ายโครงการไม่เกินร้อยละ 50 ภายใต้วงเงินสูงสุดไม่เกิน 600,000 บาทต่อโครงการ ทั้งนี้การพิจารณาให้การสนับสนุนเป็นไปตามกฎเกณฑ์และเป็นอำนาจสิทธิขาดของสำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรม (สป.อว.) โดยสามารถให้การสนับสนุนในส่วนของค่าใช้จ่ายโครงการไม่เกินร้อยละ 50 ภายใต้วงเงินสูงสุดไม่เกิน 600,000 บาทต่อโครงการ ทั้งนี้การพิจารณาให้การสนับสนุนเป็นไปตามกฎเกณฑ์และเป็นอำนาจสิทธิขาดของสำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรม (สป.อว.)
      3. กำหนดโครงสร้างบุคลากรและผู้ที่เกี่ยวข้องภายใต้โครงการการอุดมศึกษาเพื่ออุตสาหกรรม (Higher Education for Industry: Hi-FI) ประกอบด้วย ผู้รับผิดชอบโครงการ หัวหน้างาน และผู้เกี่ยวข้อง เพื่อทำหน้าที่ประสานงาน บริหารจัดการร่วมกันระหว่างบริษัทและอาจารย์ที่ปรึกษาวิทยานิพนธ์ของนิสิต Hi-FI และนิสิต Hi-FI ให้สามารถตอบสนองความต้องการของบริษัทและความเข้มแข็งด้านวิชาการผ่านการทำงาน การเรียนและการทำวิจัย ทั้งในมิติด้านกระบวนการพัฒนาออกแบบผลิตภัณฑ์ (Product Development/ Improvement) และในมิติแก้ไข/พัฒนากระบวนการผลิต (Process Improvement) ตามที่บริษัทและมหาวิทยาลัย ร่วมกันกำหนดไว้
      4. ร่วมกับจุฬาในการกำหนดหลักเกณฑ์ในการคัดเลือก นิสิต Hi-FI ในด้านคุณสมบัติและร่วมคัดเลือกนิสิต Hi-FI เข้าสู่โครงการ
      5. สนับสนุนและส่งเสริมให้นิสิต Hi-FI ปฏิบัติงานในบริษัทตามตำแหน่งงานที่ได้รับมอบหมาย และให้การอบรมในด้านต่างๆ ตามที่เหมาะสม โดยมุ่งเน้นการสร้างประสบการณ์ในการทำงานโดยตรงตลอดระยะเวลาโครงการ
      6. สนับสนุนและให้การอนุญาตอาจารย์ที่ปรึกษาวิทยานิพนธ์ของนิสิต Hi-FI เข้าร่วมการประชุมเป็นประจำทุกเดือนที่บริษัท เพื่อวางแผน เสนอแนะแนวทางการดำเนินงาน และประเมินผลการดำเนินโครงการ อันนำไปสู่เป้าหมายที่สอดคล้องกับความต้องการโครงการและตามความต้องการของบริษัท
      7. ร่วมประเมินผลการดำเนินโครงการในภาพรวม อันนำไปสู่การพัฒนารูปแบบการดำเนินงานร่วมกันอย่างยั่งยืนในด้านการวิจัยและพัฒนานวัตกรรมในบริษัทและขยายผลในวงกว้างสู่การพัฒนาการเรียนการสอนในสถานศึกษาต่อไป
      8. กำกับการปฏิบัติงานภายในสถานประกอบการที่เกี่ยวข้องกับโครงการและนิสิต Hi-FI ดังต่อไปนี้
      9. กำหนด/มอบหมายบุคลากรของบริษัทในการเป็นหัวหน้างานของนิสิต Hi-FI   
         โดยรับผิดชอบสั่งการ มอบหมายงานและประเมินผลการปฏิบัติงานของนิสิต Hi-FI โดยใช้ระเบียบปฏิบัติงานและเกณฑ์การประเมินการปฏิบัติงานเดียวกับพนักงานทั่วไปของบริษัท
      10. สนับสนุนการให้นิสิต Hi-FI ได้ปฏิบัติงานที่ร่วมแก้ปัญหาหรือพัฒนางานตามความต้องการ/โจทย์ของบริษัทเพื่อพัฒนาใช้เป็นหัวข้อวิทยานิพนธ์และนำเสนอโครงร่างวิทยานิพนธ์ภายในภาคการศึกษาที่ 2 และสอบวิทยานิพนธ์ภายในภาคการศึกษาที่ 4
      11. สนับสนุนค่าใช้จ่ายในการดำเนินโครงการ ประกอบด้วย
          1. ค่าใช้จ่ายสำหรับนิสิต Hi-FI ได้แก่ ค่าเบี้ยเลี้ยงรายเดือน ที่พักที่มีความปลอดภัย ประกันสุขภาพประกันอุบัติเหตุ ชุดเครื่องแบบฝึกงาน และค่าตอบแทนอื่นๆ ตามความเหมาะสม
          2. ค่าใช้จ่ายในการบริหารจัดการแก่สถานศึกษา ได้แก่ ค่าธรรมเนียมการศึกษาของนิสิต Hi-FI ค่าเดินทางของอาจารย์ ประกันอุบัติเหตุ ค่าตอบแทนของผู้จัดการโครงการ รวมถึงค่าใช้จ่ายอื่นๆ ในการประสานงานและจัดประชุมกับผู้มีส่วนเกี่ยวข้องในโครงการ
          3. บริษัทสนับสนุน ค่าใช้จ่ายในข้อ 1) ค่าใช้จ่ายสำหรับนิสิต Hi-FI และ ข้อ 2) ค่าใช้จ่ายในการบริหารจัดการแก่สถานศึกษา เป็นจำนวนทั้งสิ้น 600,000 บาท (หกแสนบาทถ้วน) สำหรับนิสิต Hi-FI จำนวน 1 คน ระยะเวลาโครงการ 24 เดือน และปรับเพิ่มตามจำนวนนิสิต Hi-FI ที่เข้าร่วมโครงการ โดยมีจำนวนนิสิตที่เข้าร่วมโครงการจำนวน 1 คน
2. **งบประมาณโครงการ**

บริษัท ร่วมกับ สป.อว. สนับสนุนงบประมาณของโครงการตามบันทึกข้อตกลงความร่วมมือฉบับนี้ โดยงบประมาณรวมทั้งหมดของโครงการเป็นจำนวน 1,200,000 บาท (หนึ่งล้านสองแสนบาทถ้วน) ระยะเวลา 24 (ยี่สิบสี่) เดือน สำหรับนิสิตจำนวน 1 คน โดยมีรายละเอียดแสดงดังตาราง

|  | รายการ | จำนวน  (บาท) | นิสิตจำนวน | หน่วย | จำนวน | หน่วย | รวม (บาท) |
| --- | --- | --- | --- | --- | --- | --- | --- |
| **หมวด 1** | **ค่าใช้จ่าย นิสิต Hi-FI** |  |  |  |  |  | **542,000** |
| 1 | เบี้ยเลี้ยงปฏิบัติงาน (วุฒิ ป.ตรี) | 15,000 | 1 | คน | 24 | เดือน | 360,000 |
| 2 | ค่าธรรมเนียมการศึกษา\* | 33,500 | 1 | คน | 4 | เทอม | 134,000 |
| 3 | ค่าหอพัก (บริษัทให้การสนนับสนุน) | - | 1 | คน | 24 | เดือน | - |
| 4 | ค่าเดินทางไป-กลับ ระหว่างโรงงาน- มหาวิทยาลัย | 1,500 | 1 | คน | 24 | เดือน | 36,000 |
| 5 | ค่าประกันสุขภาพ และประกันอุบัติเหตุ (เทียบเท่า พนักงานบริษัท) | 5,000 | 1 | คน | 2 | ปี | 10,000 |
| 6 | รถรับส่งหอพัก – โรงงาน (รถบริษัท) | - |  | - |  | - | - |
| 7 | ค่ายูนิฟอร์มและอุปกรณ์ป้องกันส่วนบุคคล | - |  | - |  | - | - |
| 8 | ค่าตรวจสุขภาพประจำปี (เทียบเท่า พนักงานบริษัท) | 1,000 | 1 | คน | 2 | ปี | 2,000 |
| **หมวด 2** | **ค่าบริหารจัดการโครงการ** |  |  |  |  |  | **658,000** |
| 1 | ค่าบริหารจัดการกลาง ประกอบด้วย ค่าตอบแทนอาจารย์ที่ปรึกษา ค่าตอบแทนบุคลากรหลัก บุคลากรสนับสนุนและค่าตอบอาจารย์ผู้สอน อาจารย์พิเศษ ค่าเดินทาง ค่าประกันภัยทีมงาน ค่าใช้จ่ายจัดประชุม ค่าสนับสนุนการประชุมวิชาการ ค่าใช้จ่ายเพื่อการวิจัย ค่าใช้จ่ายในการเข้าร่วมกิจกรรม Consortium และค่าใช้จ่ายอื่นๆ | 329,000 | 1 | คน | 2 | ปี | 658,000 |
|  |  |  |  | **รวมค่าใช้จ่าย** | |  | **1,200,000** |

**หมายเหตุ:** -ค่าใช้จ่ายสามารถเกลี่ยข้ามหมวดได้ตามความเหมาะสม และอัตราค่าธรรมเนียมการศึกษาเป็นไปตามข้อกำหนดของมหาวิทยาลัย

-สป.อว. ให้การสนับสนุนในส่วนของค่าใช้จ่ายโครงการ 600,000 บาทต่อโครงการ ผ่าน “การส่งเสริมและพัฒนาบุคลากรผ่านการเรียนรู้แบบปฏิบัติจริง (Experiential Learning) เรื่อง การสนับสนุนการพัฒนาความเป็นเลิศของสถาบันอุดมศึกษาและผลิตกำลังคนคุณภาพสูงผ่านการพัฒนา สถาบันอุดมศึกษาเพื่ออุตสาหกรรม (Hi-FI)”

-บริษัทฯ ให้การสนับสนุนในส่วนของค่าใช้จ่ายโครงการ 600,000 บาทต่อโครงการ โดยโอนเงินเข้าบัญชีเพื่อสนับสนุนด้านการบริจาคเพื่อการศึกษา

“ธนาคาร........................ ชื่อบัญชี.............................เลขที่ ............................................. "

1. **ระยะเวลาบันทึกข้อตกลงความร่วมมือ**

บันทึกข้อตกลงความร่วมมือฉบับนี้ มีระยะเวลาความร่วมมือเป็นเวลา 24 (ยี่สิบสี่) เดือน นับตั้งแต่วันที่ลงนามเป็นต้นไป ทั้งนี้ ทั้งสองฝ่ายอาจตกลงกันขยายระยะเวลาความร่วมมือออกไปได้ตามความเห็นชอบร่วมกัน

หากฝ่ายใดฝ่ายหนึ่งประสงค์จะบอกเลิกบันทึกข้อตกลงความร่วมมือฉบับนี้ ให้ทำหนังสือแจ้งอีกฝ่าย  
ทราบล่วงหน้าก่อนวันที่ประสงค์จะให้บันทึกข้อตกลงความร่วมมือนี้สิ้นสุดลงเป็นเวลาไม่น้อยกว่า 60 วัน แต่ทั้งนี้ การบอกเลิกดังกล่าวจะไม่มีผลกระทบต่อความสมบูรณ์ของกิจกรรมที่ได้ดำเนินการไปแล้วและไม่กระทบกับนิสิต Hi-FI ที่เข้าร่วมโครงการอยู่ ณ ขณะนั้น

1. **การเบิกจ่ายงบประมาณ**

บริษัทตกลงให้เงินสนับสนุนงบประมาณการดำเนินงานโครงการตามบันทึกข้อตกลงความร่วมมือฉบับนี้แก่ มหาวิทยาลัย เป็นจำนวนทั้งสิ้น 600,000 บาท (หกแสนบาทถ้วน) โดยบริษัท จะแบ่งจ่ายเงินให้แก่ มหาวิทยาลัย เป็น 6 (หก) งวด ดังนี้

งวดที่ 1 เป็นเงินจำนวน 150,000 บาท (หนึ่งแสนห้าหมื่นบาทถ้วน) ภายใน 30 (สามสิบ) วัน นับตั้งแต่เปิดภาคการศึกษา และเมื่อ มหาวิทยาลัย ส่งมอบแผนการดำเนินงานโครงการ ปีที่ 1 ประกอบด้วย รายงานผลการคัดเลือกนิสิต Hi-FI เข้าร่วมโครงการ ภาควิชาที่เข้าร่วม รายชื่อผู้เชี่ยวชาญ หลักสูตรและแผนการเรียนรายวิชา และรายชื่อคณะทำงานโครงการ โดยจัดทำในรูปแบบรายงานจำนวน 3 (สาม) ชุด พร้อมไฟล์งาน ให้กับบริษัทในเดือนสิงหาคม พ.ศ. 2564

งวดที่ 2 เป็นเงินจำนวน 90,000 บาท (เก้าหมื่นบาทถ้วน) ภายใน 30 (สามสิบ) วัน เมื่อ มหาวิทยาลัย ส่งมอบและรายงานความก้าวหน้าการดำเนินงานในระยะ 6 เดือน โดยจัดทำในรูปแบบรายงาน จำนวน 3 (สาม) ชุด พร้อมไฟล์งานให้กับบริษัทในเดือนมกราคม พ.ศ. 2565

งวดที่ 3 เป็นเงินจำนวน 60,000 บาท (หกหมื่นบาทถ้วน) ภายใน 30 (สามสิบ) วัน เมื่อ มหาวิทยาลัย ส่งมอบและรายงานความก้าวหน้าการดำเนินงานในระยะ 12 เดือน โดยจัดทำในรูปแบบรายงาน จำนวน 3 (สาม) ชุด พร้อมไฟล์งานให้กับบริษัทในเดือนกรกฎาคม พ.ศ. 2565

งวดที่ 4 เป็นเงินจำนวน 150,000 บาท (หนึ่งแสนห้าหมื่นบาทถ้วน) ภายใน 30 (สามสิบ) วัน เมื่อ มหาวิทยาลัย ส่งมอบแผนการดำเนินงานโครงการ ปีที่ 2 ประกอบด้วย รายชื่ออาจารย์ที่ปรึกษา แผนการสอบโครงร่างวิทยานิพนธ์ และแผนการสอบวิทยานิพนธ์ โดยจัดทำในรูปแบบรายงานจำนวน 3 (สาม) ชุด พร้อมไฟล์งานให้กับบริษัทในเดือนสิงหาคม พ.ศ. 2565

งวดที่ 5 เป็นเงินจำนวน 90,000 บาท (เก้าหมื่นบาทถ้วน) ภายใน 30 (สามสิบ) วัน เมื่อ มหาวิทยาลัย ส่งมอบและรายงานความก้าวหน้าการดำเนินงานในระยะ 18 เดือน โดยจัดทำในรูปแบบรายงาน จำนวน 3 (สาม) ชุด พร้อมไฟล์งานให้กับบริษัทในเดือนมกราคม พ.ศ. 2566

งวดที่ 6 เป็นเงินจำนวน 60,000 บาท (หกหมื่นบาทถ้วน) ภายใน 30 (สามสิบ) วัน เมื่อ มหาวิทยาลัย ส่งมอบรายงานฉบับสมบูรณ์การดำเนินงานในระยะ 24 เดือน โดยจัดทำในรูปแบบรายงาน จำนวน 3 (สาม) ชุด พร้อมไฟล์งานให้กับบริษัทในเดือนกรกฎาคม พ.ศ. 2566

1. **สิ่งที่คาดว่าบริษัทจะได้รับ**
   1. ค่างานของนิสิต Hi-FI ที่ทำงานประจำตามที่ได้รับมอบหมายจากบริษัทตลอดระยะเวลา 24 เดือน
   2. นวัตกรรมผลิตภัณฑ์และ/หรือนวัตกรรมกระบวนการ (Product-Process of Innovation) ที่ช่วยเพิ่มขีดความสามารถในการแข่งขันให้กับบริษัท จำนวน 1 ผลงาน
   3. ทีมผู้เชี่ยวชาญสำหรับการให้คำปรึกษากับนิสิต Hi-FI ในการแก้ไขปัญหาด้านการผลิต หรือการพัฒนานวัตกรรม วิจัยและพัฒนาผลิตภัณฑ์ของบริษัทตลอดระยะเวลา 24 เดือน
2. **สิทธิในทรัพย์สินทางปัญญา**

7.1 สิทธิในทรัพย์สินทางปัญญาและสิทธิอื่นใดตามกฎหมายในผลงานวิจัย รวมทั้งสิ่งประดิษฐ์ ต้นแบบ โปรแกรมคอมพิวเตอร์ กรรมวิธี แบบผลิตภัณฑ์ ข้อมูลความรู้ทางเทคนิค สูตร วิธีการ ขั้นตอน คู่มือ เอกสาร และข้อมูลใดๆ (ซึ่งต่อไปในบันทึกข้อตกลงนี้จะเรียกว่า “สิทธิในทรัพย์สินทางปัญญา”) ที่ฝ่ายใดฝ่ายหนึ่งเป็นเจ้าของและได้นำมาใช้ในการดำเนินงานโครงการการอุดมศึกษาเพื่ออุตสาหกรรม (Higher Education for Industry: Hi-FI) ตามบันทึกข้อตกลงฉบับนี้ ยังคงเป็นสิทธิแต่เพียงผู้เดียวของฝ่ายนั้น หากอีกฝ่ายหนึ่งประสงค์ที่จะใช้สิทธิในทรัพย์สินทางปัญญานั้น นอกเหนือจากการดำเนินงานโครงการการอุดมศึกษาเพื่ออุตสาหกรรม (Higher Education for Industry: Hi-FI) ตามบันทึกข้อตกลงนี้ จะต้องได้รับความยินยอมเป็นลายลักษณ์อักษรจากฝ่ายที่เป็นเจ้าของก่อน พร้อมทั้งทำความตกลงในเรื่องสิทธิประโยชน์ เงื่อนไข และค่าตอบแทนกับฝ่ายที่เป็นเจ้าของนั้น

7.2 สิทธิในทรัพย์สินทางปัญญาที่เกิดขึ้นจากการดำเนินงานโครงการการอุดมศึกษาเพื่ออุตสาหกรรม (Higher Education for Industry: Hi-FI) ตามบันทึกข้อตกลงนี้ ให้เป็นสิทธิร่วมกันระหว่างมหาวิทยาลัย และบริษัท เว้นแต่กรณี**ลิขสิทธิ์ในงานวิทยานิพนธ์**ที่เกิดขึ้นจากการดำเนินงานโครงการการอุดมศึกษาเพื่ออุตสาหกรรม (Higher Education for Industry: Hi-FI) ให้สิทธิความเป็นเจ้าของเป็นไปตามหลักเกณฑ์ที่กำหนดไว้ในข้อบังคับมหาวิทยาลัย.................. ว่าด้วยการบริหารจัดการทรัพย์สินทางปัญญา พ.ศ. 2561 หรือฉบับแก้ไข (ถ้ามี) และปกปิดและไม่เผยแพร่วิทยานิพนธ์เป็นระยะเวลา 5 ปี

7.3 ในกรณีที่การดำเนินงานโครงการการอุดมศึกษาเพื่ออุตสาหกรรม (Higher Education for Industry: Hi-FI) สามารถขอรับสิทธิบัตรหรือขอรับความคุ้มครองตามกฎหมายได้ โดยมหาวิทยาลัย ให้ความร่วมมือกับบริษัทในการจัดทำข้อมูลและ/หรือเอกสารประกอบการจดทะเบียนตามกฎหมาย

7.4 มหาวิทยาลัยสามารถนำสิทธิในทรัพย์สินทางปัญญาที่เกิดขึ้นจากการดำเนินโครงการการอุดมศึกษาเพื่ออุตสาหกรรม (Higher Education for Industry: Hi-FI) ไปศึกษา วิจัย และ/หรือ พัฒนาต่อยอดต่อไปได้ แต่การกระทำดังกล่าวนี้จะต้องไม่กระทบถึงสิทธิของบริษัทจนเกินสมควร

1. **การนำทรัพย์สินทางปัญญาไปใช้ประโยชน์ในเชิงพาณิชย์**

บริษัทสามารถนำสิทธิในทรัพย์สินทางปัญญาที่เกิดขึ้นจากการดำเนินงานโครงการการอุดมศึกษาเพื่ออุตสาหกรรม (Higher Education for Industry: Hi-FI) ไปใช้ประโยชน์ในเชิงพาณิชย์ได้ โดยไม่ต้องได้รับความยินยอมจากมหาวิทยาลัย ก่อน รวมถึงการอนุญาตให้บุคคลอื่นใช้ประโยชน์ อนุญาตให้ใช้สิทธิ หรือโอนสิทธิในทรัพย์สินทางปัญญา จะต้องได้รับความยินยอมจากเจ้าของร่วมทุกคน

1. **การตีพิมพ์หรือเผยแพร่ผลงาน**

มหาวิทยาลัย บุคลากรของมหาวิทยาลัย และนิสิตที่มีส่วนร่วมในโครงการการอุดมศึกษาเพื่ออุตสาหกรรม (Higher Education for Industry: Hi-FI) มีสิทธิในการตีพิมพ์หรือเผยแพร่ผลงานที่เกิดขึ้นจากการดำเนินงานโครงการการอุดมศึกษาเพื่ออุตสาหกรรม (Higher Education for Industry: Hi-FI) ได้ โดยก่อนที่จะตีพิมพ์หรือเผยแพร่ มหาวิทยาลัย บุคลากรของมหาวิทยาลัย หรือนิสิต แล้วแต่กรณี จะจัดส่งข้อมูลที่จะตีพิมพ์หรือเผยแพร่ให้แก่บริษัทพิจารณาก่อน และภายใน 60 วันนับแต่วันที่บริษัทได้รับข้อมูล บริษัทมีสิทธิที่จะขอให้เปลี่ยนแปลงหรือแก้ไขข้อมูลที่จะตีพิมพ์หรือเผยแพร่ได้ หากเห็นว่ามีส่วนหนึ่งส่วนใดที่เป็นความลับ หรือจะก่อให้เกิดความเสียหายแก่บริษัท แต่ต้องแสดงเหตุผลประกอบการขอให้เปลี่ยนแปลงหรือแก้ไขข้อมูลนั้น ทั้งนี้ หากล่วงเลยกำหนดเวลา 60 วัน นับแต่วันที่จัดส่งข้อมูลให้บริษัทพิจารณาแล้ว บริษัทเพิกเฉยมิได้แจ้งข้อมูลใดๆ กลับมายังมหาวิทยาลัย บุคลากรของมหาวิทยาลัย หรือนิสิตแล้วแต่กรณี ให้ถือว่าบริษัทเห็นชอบให้ตีพิมพ์หรือเผยแพร่ข้อมูลดังกล่าวได้

1. **การรักษาความลับ**

การรักษาความลับ ทั้งสองฝ่ายจะร่วมกันกำหนดว่าข้อมูลใดที่เป็นความลับ และจะเก็บรักษาข้อมูลที่เป็นความลับของอีกฝ่ายหนึ่งนั้นอย่างเคร่งครัด โดยจะไม่เปิดเผย เผยแพร่ หรือกระทำด้วยวิธีการใดให้บุคคลภายนอกได้ทราบถึงข้อมูลอันเป็นความลับนี้ เว้นแต่จะได้รับอนุญาตเป็นหนังสือจากเจ้าของข้อมูลที่เป็นความลับ โดยข้อผูกพันในการรักษาความลับนี้ให้มีผลถึงบุคลากร พนักงาน ลูกจ้าง หรือที่ปรึกษา ของทั้งสองฝ่ายด้วย ทั้งนี้ ข้อผูกพันในการักษาความลับให้มีผลตลอดระยะเวลาที่ดำเนินการตามบันทึกข้อตกลงความร่วมมือฉบับนี้ และมีผลอยู่ต่อไปแม้ว่าบันทึกข้อตกลงความร่วมมือฉบับนี้จะสิ้นสุดลงไม่ว่าด้วยเหตุผลใด หรือจนกว่าข้อมูลนั้นจะกลายเป็นข้อมูลที่ไม่ใช่ความลับ

1. **การเปลี่ยนแปลงแก้ไข**

การแก้ไขเพิ่มเติม หรือเปลี่ยนแปลงบันทึกข้อตกลงฉบับนี้ จะมีผลใช้บังคับได้ต่อเมื่อได้ทำเป็นลายลักษณ์อักษร และทั้งสองฝ่ายได้ลงนามร่วมกัน

1. **การลงนามความร่วมมือ**

บันทึกข้อตกลงความร่วมมือโครงการการอุดมศึกษาเพื่ออุตสาหกรรม (Higher Education for Industry: Hi-FI) ฉบับนี้ ทำขึ้นเป็นสองฉบับ มีข้อความถูกต้องตรงกัน ทั้งสองฝ่ายได้อ่านและเข้าใจข้อความโดยละเอียดตลอดแล้ว เห็นว่าถูกต้องตามเจตนารมณ์ทุกประการ เพื่อเป็นหลักฐานจึงได้ลงลายมือชื่อพร้อมทั้งประทับตราสำคัญ (ถ้ามี) ไว้เป็นสำคัญต่อหน้าพยาน และแต่ละฝ่ายต่างยึดถือไว้ฝ่ายละหนึ่งฉบับ

|  |  |  |
| --- | --- | --- |
| ลงชื่อ..................................................  (ศาสตราจารย์ )  คณบดีคณะ.................................  มหาวิทยาลัย........... | ลงชื่อ........................................................  (นาย )  กรรมการ  บริษัท จำกัด | ลงชื่อ........................................................  (นาย )  กรรมการ  บริษัท จำกัด |

|  |  |
| --- | --- |
| ลงชื่อ....................................................................พยาน  (ศาสตราจารย์ ดร. )  หัวหน้าภาควิชา.................  คณะ................ มหาวิทยาลัย................ | ลงชื่อ.........................................................พยาน  (นาง )  กรรมการ  บริษัท จำกัด |